Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: azzal összefüggésben más törvények módosításáról szóló 2003. évi LIII. törvény, amely módosította a szolgálati titok
Paragraph Index: 849

2. A KEHI közérdekû adatkezelésével kapcsolatos beadványok 2.1 2001 januárjában egy újságíró annak kivizsgálását kérte az adatvédelmi biztostól, hogy a KEHI jogszerûen nyilvánította-e szolgálati titokká a minisztériumok vezetõinek külügyi tevékenységével kapcsolatos utazásairól készített összefoglaló jelentést, illetve, hogy tartalmazhat-e a dokumentum olyan méltányolandó üzleti titkot, amely indokolhatja az adatok visszatartását (2/K/2001.). E vizsgálat megindításakor derült ki, hogy a KEHI-nek nincs érvényes szolgálati titokköri jegyzéke, mert az 1999 márciusában elkészített Ügyiratkezelési Szabályzat mellékleteként megküldött „Titokköri jegyzéket” az adatvédelmi biztosi vélemény kézhezvétele után a Hivatal elmulasztotta közzétenni. * Az Avtv. 19. § (5) bekezdésének ekkor hatályos szövege alapján. 2006/162/II. szám Az adatvédelmi biztosi vizsgálat feltárta, hogy a minisztériumi vezetõk külföldi utazásairól szóló KEHI-jelentéshez 2000. július 10-én készült és a KEHI elnöke által aláírt Minõsítési lap a következõ rendelkezést tartalmazta: „ «A minisztériumok állami vezetõinek külügyi tevékenységével kapcsolatos utazások és azok költségeinek bemutatása, valamint az utazások eredményessége» tárgyában készített összefoglaló ellenõrzési jelentés tervezeten (terjedelem: 66 lap) a „Titkos!” minõsítési jelölés és a 2005. július 31. érvényességi idõ feltüntetését rendelem el. Indok: Az iratban szereplõ adatok – a hitelintézetekrõl és a pénzügyi vállalkozásokról szóló 1996. évi törvény 49. §-a szerinti – üzleti titkot; valamint nem nyilvános, személyekhez kötõdõ költségvetési adatokat tartalmaznak. A KEHI 7/1999. számú Ügyiratkezelési Szabályzat 148. pontja értelmében az üzleti titkot tartalmazó iraton a „Titkos!” minõsítési jelölést kell alkalmazni.” A Ügyiratkezelési Szabályzat 148. pontja szerint: „148. Az államtitokkörbe, a szolgálati titokkörbe tartozó adatot, banktitkot, üzleti titkot, adótitkot és vámtitkot tartalmazó iratot a következõk szerint kell minõsíteni:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes